CELEX: 52009PC0003
Language: mt
Date: 2009-01-15
Title: Proposta għal regolament tal-Kunsill li jemenda l-Anness I tar-Regolament (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni

Avviż Legali Importanti

|

52009PC0003

Proposta għal regolament tal-Kunsill li jemenda l-Anness I tar-Regolament (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni  /* KUMM/2009/0003 finali */  

	[pic] | KUMMISSJONI TAL-KOMUNITAJIET EWROPEJ |Brussel 15.1.2009KUMM(2009) 3 finaliProposta għalREGOLAMENT TAL-KUNSILLli jemenda l-Anness I tar-Regolament (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni(preżentata mill-Kummissjoni)MEMORANDUM TA’ SPJEGAZZJONI1) Il-kuntest tal-proposta-  Ir-raġunijiet għall-proposta u l-għanijiet tagħhaL-għan ta' dan l-abbozz tar-Regolament tal-Kunsill huwa li jemenda s-sospensjoni awtonoma attwali fuq id-dazji fuq ċerti tipi ta' moniters li għalihom id-dazji huma sospiżi b’mod awtonomu sal-31 ta' Diċembru 2008.-  Kuntest ġeneraliIr-Regolament tal-Kunsill (KE) Nru 301/2007 tad-19 ta' Marzu 2007 li jemenda l-Anness I għar-Regolament (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni ssospenda kompletament, għal perjodu limitat, id-dazji awtonomi tat-Tariffa Doganali Komuni tad-Dwana għall-moniters li jużaw it-teknoloġija tal-kristalli likwidi, bil-qies djagonali tal-iskrin ta' 48.5 ċm jew anqas u b’aspett ta' proporzjon tal-iskrin ta' 4:3 jew 5:4 u li jista’ jiġi kklassifikat taħt il-kodiċi NM 8528 59 90. Din il-miżura tiskadi fil-31 ta' Diċembru 2008.Wara li eżaminat il-proposta mressqa mill-industrija Ewropea u wara li qieset l-interessi tal-konsumaturi, il-Kummissjoni ddeċidiet li tipproponi li temenda l-ambitu tas-sospensjoni tad-dazji awtonomi li hemm bħalissa billi tintroduċi l-moniters tal-kulur b’qies djagonali tal-iskrin li ma jaqbiżx il-55.9 ċm (jiġifieri 22 pulzier) u b’aspetti ta’ proporzjon oħra ta’ 1:1 u 16:10, u moniters oħra bojod u suwed jew monokromi b'qies djagonali tal-iskrin li ma jaqbiżx is-77.50 ċm (jiġifieri 30.5 pulzieri).-  Dispożizzjonijiet eżistenti fil-qasam tal-propostaIr-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Komuni Doganali.Ir-Regolament tal-Kummissjoni (KE) Nru 301/2007 tad-19 ta' Marzu 2007 li jemenda l-Anness I għar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-tariffa Doganali Komuni. Dan ir-regolament tal-Kunsill jiskadi fil-31 ta' Diċembru 2008.-  Konsistenza ma' politiki oħrajn u għanijiet tal-UnjoniSkont il-politiki tal-kummerċ estern u tal-industrija.2) Il-Konsultazzjoni mal-partijiet interessati u l-valutazzjoni tal-impatt-  Konsultazzjoni mal-partijiet interessatiIl-metodi ta’ konsultazzjoni, is- setturi ewlenin immirati u l-profil ġenerali tal-parteċipantiIt-Taqsima tan-Nomenklatura tat-Tariffi u tal-Istatistika (Settur Mekkaniku/Varjat) tal-Kumitat tal-Kodiċi Doganali.L-EICTA (L-Assoċjazzjoni Ewropea għall-Industrija tat-Teknoloġija tal-Informazzjoni, tal-Komunikazzjoni u l-Elettronika għall-Konsumaturi)Sinteżi tar-reazzjonijiet u ta' kif tqiesuIl-proposta hija skont l-opinjonijiet espressi mill-partijiet interessati.-  Il-ġbir u l-użu ta' għarfien espertOqsma xjentifiċi u oqsma ta’ kompetenza kkonċernatiPolitika dwar in-nomenklatura doganali, il-kummerċ estern u l-industrijaMetodoloġija użataLaqgħat ma' esperti li jirrappreżentaw l-Istati Membri.Konsultazzjonijiet mal-EICTA.L-organizzazzjonijiet/esperti ewlenin ikkonsultatiIt-Taqsima tan-Nomenklatura tat-Tariffi u tal-Istatistika tal-Kumitat tal-Kodiċi Doganali u tal-EICTA.Sinteżi tal-pariri li ngħataw u ntużawHuwa għar-raġunijiet ta' benefiċċju għall-konsumatur u sabiex jitħeġġeġ il-kummerċ bejn l-Istati Membri u l-pajjiżi terzi fl-interess tal-Komunità sabiex titwal is-sospensjoni fuq bażi awtonoma li hemm bħalissa għad-dazji fuq ċerti tipi ta' moniters għal sentejn oħra li jibdew mill-1 ta' Jannar 2009.Mezzi użati biex il-pariri tal-esperti jkunu disponibbli għall-pubblikuPubblikazzjoni tal-Proposta.-  Il-valutazzjoni tal-impattIl-faċilitazzjoni tal-kummerċ3) Elementi legali tal-proposta-  Sinteżi tal-azzjoni propostaProposta għal Regolament tal-Kunsill li jemenda l-Anness I għar-Regolament (KEE) Nru 2658/87 dwar in-nomenklatura tat-tariffi u l-istatistika u dwar it-Tariffa Doganali Komuni.-  Il-bażi legaliL-Art 26 tat-Trattat.-  Il-prinċipju tas-sussidjarjetàIl-proposta taqa’ taħt il-kompetenza esklussiva tal-Komunità. Għalhekk, il-prinċipju tas-sussidjarjetà ma japplikax.-  Il-prinċipju tal-proporzjonalitàIl-proposta tikkonforma mal-prinċipju ta’ proporzjonalità għar-raġuni(jiet) li ġejja/ġejjin.Kif previst fit-Trattat il-proposta tħeġġeġ in-negozju bejn l-Istati Membri u l-pajjiżi terzi u tibbilanċja l-interess kummerċjali ta' operaraturi ekonomiċi (manifatturi fil-Komunità u l-importaturi) mingħajr ma tibdel l-iskeda tal-KE u l-Organizzazzjoni Dinjija għall-Kummerċ.-  L-għażla tal-istrumentiL-istrumenti proposti: Regolament tal-Kunsill.Mezzi oħra ma jkunux adegwati minħabba r-raġuni(jiet) li ġejja/ġejjin.Bis-saħħa tal-Artikolu 26 tat-Trattat tal-KE sospensjonijiet u kwoti tariffarji awtonomi huma approvati mill-Kunsill b'maġġoranza kkwalifikata fuq il-bażi ta' proposta mill-Kummissjoni.4) Implikazzjonijiet għall-baġitTariffi doganali mhux miġbura fil-firxa ta' EUR 350 M.5) KALENDARJUIż-żmien bejn wieħed u ieħor li huwa rrakkomandat mis-servizzi tal-Kummissjoni:Adozzjoni mill-Kunsill: Jannar/Frar 2009.Pubblikazzjoni fil-ĠU: malajr kemm jista’ jkun wara l-adozzjoni.Proposta għalREGOLAMENT TAL-KUNSILLli jemenda l-Anness I tar-Regolament (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali KomuniIL-KUNSILL TAL-UNJONI EWROPEA,Wara li kkunsidraw it-Trattat li jistabbilixxi l-Komunità Ekonomika Ewropea, u b'mod partikolari l-Artikolu 26 tiegħu,Wara li kkunsidraw l-proposta mill-Kummissjoni[1],Billi:1.  Ir-Regolament tal-Kunsill (KE) Nru 301/2007 tad-19 ta' Marzu 2007 li jemenda l-Anness I għar-Regolament (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni ssospenda kompletament, għal perjodu ta’ sentejn, id-dazji awtonomi tat-Tariffa Doganali Komuni tad-Dwana[2] għall-moniters li jużaw it-teknoloġija tal-kristalli likwidi, bil-qies djagonali tal-iskrin ta' 48.5 ċm jew anqas u b’aspett ta' proporzjon tal-iskrin ta' 4:3 jew 5:4 u li jista’ jiġi kklassifikat taħt il-kodiċi NM 8528 59 90.2.  Din il-miżura ta’ sospensjoni tiskadi fil-31 ta' Diċembru 2008.3.  Għall-benefiċċju tal-konsumatur, sabiex jiġi żgurat l-iżvilupp razzjonali tal-produzzjoni u l-espansjoni tal-konsum fi ħdan il-Komunità u sabiex jitħeġġeġ il-kummerċ bejn l-Istati Membri u l-pajjiżi terzi, huwa fl-interess tal-Komunità li testendi s-sospensjoni tad-dazji awtonomi li hemm bħalissa għal sentejn li jibdew mill-1 ta’ Jannar 2009 u li jtawwal il-qies djagonali tal-iskrin għal 55.9 ċm (22 pulzier) u li jżid l-aspetti ta' proporzjon l-oħra ta’ 1:1 u 16:10.4.  Għall-istess raġunijiet, huwa wkoll fl-interess tal-Komunità li tipprovdi għal sospensjoni ta’ sentejn li jibdew mill-1 ta’ Jannar 2009 għall-moniters suwed u bojod jew monokromi b’qies djagonali tal-iskrin li ma jaqbiżx 77.5 ċm (30.5 pulzieri) u bl-istess aspett ta’ proporzjonijiet għall-moniters tal-kulur.5.  Ir-Regolament tal-Kunsill (KEE) Nru 2658/87[3] għandu għalhekk jiġi emendat kif xieraq.6.  Minħabba li s-sospensjonijiet ipprovduti f’dan ir-Regolament huma estensjoni tas-sospensjoni introdotta permezz tar-Regolament (KE) Nru 301/2007 li tiskadi fil-31 ta' Diċembru 2008 u ladarba mhuwiex fl-interess tal-Komunità li jkun hemm interruzzjoni fit-trattament tat-tariffi għall-moniters koperti minn din is-sospensjoni, dan ir-Regolament għandu japplika mill-1 ta' Jannar 2009,ADOTTA DAN IR-REGOLAMENT:Artikolu 1Fit-Tieni Parti, Taqsima XVI, Kapitolu 85, tal-Anness I għar-Regolament (KEE) Nru 2658/87, it-test fil-kolonna 3 għall-kodiċi NM 8528 59 10 għandu jinbidel b’dan li ġej:“14(*)___________________* Id-dazju doganali sospiż b’mod awtonomu, sal-31 ta’ Diċembru 2010, għalmoniters bojod u suwed jew monokromi oħrajn, li jużaw it-teknoloġija tal-kristalli likwidi, mgħammra b’konnettur Interface Viżiva Diġitali (DVI) jew b’konnettur VGA jew bit-tnejn li humab’qies djagonali tal-iskrin li ma jaqbiżx 77.50 ċm (jiġifieri 30.5 pulzieri),b’aspett ta' proporzjon ta’ 1:1, 4:3, 5:4 jew 16:10,b’riżoluzzjoni tat-tikek (pixels) li taqbeż 1.92 mega tikek, ub’dot pitch li ma taqbiżx 0.3 mm.(kodiċi TARIC 8528 59 10 10)"Artikolu 2Fit-Tieni Parti, Taqsima XVI, Kapitolu 85, tal-Anness I għar-Regolament (KEE) Nru 2658/87, it-test fil-kolonna 3 għall-kodiċi NM 8528 59 90 għandu jinbidel b’dan li ġej:“14(*)___________________* Id-dazju doganali sospiż b’mod awtonomu, sal-31 ta’ Diċembru 2010, għalmoniters tal-kulur, li jużaw it-teknoloġija tal-kristalli likwidi, b’qies djagonali tal-iskrin li ma jaqbiżx 55.9 ċm (jiġifieri 22 pulzier), b’aspett tal-proporzjon ta' 1:1, 4:3, 5:3 jew 16:10. (kodiċi TARIC 8528 59 90 40)"Artikolu 3Dan ir-Regolament għandu jidħol fis-seħħ dakinhar tal-pubblikazzjoni tiegħu f’ Il-Ġurnal Uffiċjali tal-Unjoni Ewropea.Għandu japplika mill-1 ta' Jannar 2009.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-Kunsillil-PresidentDIKJARAZZJONI FINANZJARJA LEĠIŻLATTIVA GĦAL PROPOSTI LI GĦANDHOM IMPATT FUQ IL-BAĠIT LIMITAT ESKLUSSIVAMENT GĦAN-NAĦA TAL-INTROJTU1. L-ISEM TAL-PROPOSTA:Proposta għal Regolament tal-Kunsill li jemenda l-Anness I għar-Regolament (KEE) Nru 2658/87 dwar in-nomenklatura tat-tariffi u l-istatistika u dwar it-Tariffa Doganali Komuni2. IL-LINJI TAL-BAĠIT:Il-Kapitolu u l-Artikolu: Kap. 12 Art. 1203. L-IMPATT FINANZJARJU( Il-proposta ma għandha l-ebda implikazzjoni finanzjarjaX Il-proposta ma għandha l-ebda impatt finanzjarju fuq l-infiq, iżda għandha impatt finanzjarju fuq id-dħul – l-effett huwa kif ġej:Huwa diffiċli biex wieħed jagħmel stima preċiża tat-telf ta’ riżorsi proprji involuti: għaldaqstant statistika preċiża għall-importazzjoni tal-moniters li jissodisfaw il-kriterji stabbiliti fir-regolament propost mhijiex disponibbli minħabba li bħalissa ma hemm l-ebda linja tariffarja għal dawn il-prodotti speċifiċi.Abbażi tal-importazzjonijiet li saru fl-2007, l-ogħla telf mill-introjtu kien stmat għal EUR 350 M.(EUR miljuni sa ċifra deċimali waħda)Linja tal-baġit | Dħul[4] | Perjodu ta' 12-il xahar li jibda minn jj/xx/ssss | [Sena n] |Artikolu 120 | L-impatt fuq ir-riżorsi proprji | 01/01/2009 | 350 000 000 |4. IL-MIŻURI KONTRA L-FRODIApplikazzjoni tal-miżuri normali taħt il-Kodiċi Doganali tal-Komunità.[1] ĠU C , , p. .[2] ĠU L 81, 22.3.2007, p. 11.[3] ĠU L 256, 7.9.1987, p. 1.[4] Fir-rigward tar-riżorsi proprji tradizzjonali (dazji agrikoli, imposti fuq iz-zokkor, dazji doganali) l-ammonti indikati għandhom ikunu ammonti netti, jiġifieri ammonti grossi wara t-tnaqqis ta’ 25 % tal-ispejjeż tal-ġbir